Meškanie menštruácie
Dobrý deň už mesiac mi mešká menštruácia a mám vodnatyvýtok bradavkymámcitlivé.Tehot.test mi vyšiel negatívny.Uz sa mi tak stalo že mimeškal menzes. popichnuti injekcie som dostala menzes.gynekolog mi povedal že to v mojom veku sa mi to už môže stať .mám48 a doteraz som mala pravidelné
Dobrý deň,
ďakujeme za prejavenú dôveru.
V prípade vylúčenia tehotenstva môže meškajúca menštruácia signalizovať klimaktérium. Počas klimaktéria organizmus pomaly znižuje tvorbu hormónov estrogénu a progesterónu. Začína najčastejšie medzi 45. - 55. rokom veku života. Medzi klimakterické ťažkosti patria aj zmeny v cykle medzi jednotlivými menštruačnými krvácaniami (môže sa zmeniť dĺžka a intenzita menštruácie). Okrem toho sa môžu pridružiť návaly tepla, nočné potenie a poruchy spánku, vedúce k pocitu únavy, stresu a napätia, vaginálne zmeny - pošva sa stáva suchšou, tenšou a pohlavný styk môže byť bolestivý, zvýšené odburávanie kostí. Častým dôvodom vynechania menštruácie je aj nedostatok hormónu gestagénu, ktorý môže byť vyvolaný stresom, cestovaním do iného klimatického pásma alebo napríklad náhlymi zmenami hmotnosti. Taktiež môže byť príčinou oneskorenia prebiehajúce ochorenie, ako napríklad vaginálna infekcia. V prípade pridružených ťažkostí alebo akýchkoľvek pochybností sa obráťte na Vášho gynekológa.
Prajem pekný zvyšok dňa.
S pozdravom
PharmDr. Veronika Kiabová